Cum arată clasamentul din play-off-ul Superligii după CFR Cluj - Universitatea Craiova 1-2
FCSB e lider în campionat și joacă duminică, în ultimul meci al primei etape contra echipei lui Bernd Storck, Sepsi OSK.
Universitatea Craiova a învins-o pe CFR Cluj cu scorul de 2-1 (1-0), sâmbătă seara, în deplasare, într-un meci din prima etapă a fazei play-off a Superligii de fotbal.
Ştefan Baiaram (38) şi Alexandru Mitriţă (51) au marcat pentru învingători, în timp ce golul echipei antrenate de Adrian Mutu a fost reuşit de Matei Ilie (66).â
În urma rezultatului de la Cluj, echipa patronată de Mihai Rotaru a urcat pe locul secund în clasament, la egalitate de puncte cu Rapid (1-2 cu Farul, vineri), dar cu un golaveraj superior. FCSB joacă duminică, de la 21:00, pe Arena Națională, contra celor de la Sepsi, în ultima partidă a rundei inaugurale din play-off.
- Universitatea a ajuns la opt meciuri consecutive fără înfrângere, cinci victorii şi trei egaluri. CFR venea după cinci etape fără eşec, trei victorii şi două egaluri. CFR pierduse un singur meci acasă în acest sezon, cu Rapid (0-1).
Play-off: Program - Etapa a doua
- Vineri, 29 martie: Sepsi - CFR Cluj (ora 20:30)
- Sâmbătă, 30 martie: U Craiova - Rapid (ora 21:00)
- Duminică, 31 martie: Farul - FCSB (ora 21:00)
CLASAMENT PLAY-OFF
1 FCSB 32 puncte
2 Universitatea Craiova 28
3 Rapid 28
4 CFR Cluj 27
5 Farul Constanţa 25
6 Sepsi OSK 22
Urmăriți SPORT.RO și pe Google News